En politipatrulje fandt fredag aften tre mænd, der var bevidstløse, i et hus i Sterup ved Jerslev. Det oplyser vagtchef ved Nordjyllands Politi Jess Falberg. De tre mænd er kørt på sygehuset, to i bevidstløs tilstand, mens den sidste mand vågnede inden, han blev kørt væk fra stedet. Politiet var taget til huset for at tale med de tre mænd, der i løbet af fredagen havde generet  nabolaget med tumult og vild kørsel. Men da betjentene når frem til huset, finder de tre bevidstløse mænd. Det er endnu uklart, hvad de tre mænd har indtaget, men de er alle kendte i misbrugsmiljøet og af politiet. Politiet arbejder nu på at klarlægge, hvad der er sket i huset, hvor en af de tre mænd har bopæl.

Opsummering:
Tre mænd blev fredag aften fundet bevidstløse i et hus i Sterup ved Jerslev. Det er endnu uklart, hvad der er sket i huset, men de tre mænd er kendte fra misbrugsmiljøet, oplyser vagtchef ved Nordjyllands Politi Jess Falberg.